**PRESSEMEDDELELSE:  
Han kom.  
Han så,  
mistede sin kone,  
sendte sin nyfødte søn hjem fra Afrika.   
Og grundlagde en kirke.  
Foredrag om lægemissionær Niels Brønnum**  
Det er det helt store drama, der udspilles, når freelance-journalist, kommunikatør, historier og foredragsholder Hans Wendelboe Bøcher \_\_\_\_dag den \_\_\_\_ i holder foredrag i \_\_\_\_\_\_\_.

Dramaet begynder for alvor den 11. juni 1913, da en lille, dansk dreng bliver født i bushen i Nigeria. Samtidig dør hans mor i barselssengen. Allerede her er fortællingen vildere end det, de fleste af os kommer til at opleve. Men kun tre dage senere sender drengens far, lægemissionær Niels Høegh Brønnum sin nyfødte dreng hjem til bedsteforældrene i Europa. Han selv bliver i Nigeria, hvor han er udsendt af Dansk Forenet Sudanmission for at grundlægge den første missionsstation i det nordøstlige Nigeria.

- Fortællingen er sand og barsk, og vidner om dedikation og hengivenhed, men også om smerte, tab og store afsavn, fortæller Hans Wendelboe Bøcher. - Og det er netop det, der først fangede mig.  
  
Hans Wendelboe Bøcher stødte første gang historien, da han som ung lærer på Horne Efterskoles kultur- og rejselinje horneXplorer, skulle forberede den første studietur med 16 elever tl netop Nigeria.   
  
- Jeg husker, hvordan vi en aften på skolen havde besøg af tidligere missionær i Nigeria, Kaj Moslev, der bad om lov 15 minutter til at indføre os i de mest grundlæggende ting om det store afrikanske land. Men da først Kaj var varm fortalte han løs. Og eleverne lyttede opmærksomt, fortæller Hans Wendelboe Bøcher, der siden 2006 har rejst seks gange i Nigeria.

- Kaj fortalte bevægende om sønnens fødsel og om, de overvejelser Niels Brønnum må have gjort sig, inden han sendte sønnen hjem. Det var hjerteskærende og historien lagde sig godt i mine tanker.

Her lå den ind til Mission Afrika, som missionen hedder i dag, op til 100-årsjubilæet for udsendelsen i 1913, bad Hans Wendelboe Bøcher om at fortælle historien på facebook. Gennem direkte citater fra Brønnums originale dagbog, skulle Hans på præcis 100 års afstand genoplive Brønnums pionerrejse.

**'Til min søn. Naa, min kære Dreng – fra nu af, vil jeg adressere   
 min Dagbog til dig i Haab om, at du en dag vil læse den og gennem   
 den maaske lære noget om din Far.'** Diary, søndag 21. september 1913

- Det var en spændende opgave, husker Hans Wendelboe Bøcher, der ivrigt kastede sig over opgaven og endte med at oversætte hele Brønnums dagbog, som han førte på engelsk og efter sønnens hjemsendelse dedikerede direkte til ham.  
  
- Et sted skriver Brønnum til sin søn: 'Jeg beder konstant for dig, min Søn. Gud ved, hvor du skal tilbringe dit Liv, men jeg beder om, at du kan blive skaanet for den Elendighed og haabløse Tomhed, der vokser ud af en egoistisk Tilværelse.'Selvom der var både tusinder af kilometer mellem de to og en verden til forskel - sønnen blev hos bedsteforældrene i Skotland til han var 13 år - vidner både dagbøgerne og brevene om de stærke forsøg, som de Niels Brønnum gjorde for at opbygge et tæt forhold til den søn, han gav fra sig, fortæller Hans Wendelboe Bøcher.

I Nigeria fortsatte Niels Brønnum til delstaten Adamawa, hvor han af den engelske provinsregering fik lov at bygge en missionstation med egen kirke og hospital. Begge dele ligger stadig i byen Numan, der også i dag er hovedsæde for LCCN, den lutherske kirke i Nigeria.

Niels Brønnum blev i Nigeria i tre år, inden han i 1916 rejste hjem, for i 1920 igen at rejse ud som missionær.  
  
Foredraget består således af lige dele personalhistorie, krydret afrikafortælling, missionshistorie og almenmenneskelige dilemmaer.

- Der er noget for alle. Selv om historien er så stor og voldsom, kan alle genkende en flig af sig selv et eller andet sted. Det er derfor, historien er så gyldig, fortæller Hans Wendelboe Bøcher, der i 2019 blev ansat af DR som researcher på dokumentarserien 'Danskere på de seks kontinenter' med Anders Agger. Her er Niels Brønnum netop en af de historiske personer, man følger.

Læs mere om [Hans Wendelboe Bøchers fascination af Nigeria og det afrikanske kontinent](http://hanswendelboe.dk/m/vis.php?side=../2019/solo/sider/2020-artikler-nigeria.php).

**Hent pressebilleder**[**http://hanswendelboe.dk/m/vis.php?side=../2019/solo/sider/2020-foredrag-broennum-presse.php**](http://hanswendelboe.dk/m/vis.php?side=../2019/solo/sider/2020-foredrag-broennum-presse.php)